Na osnovu člana 7 stav 2 Odluke o ustanovljavanju i dodjeljivanju javnih priznanja i nagrada i zvanju počasnog građanina („Službeni list Crne Gore - opštinski propisi”, br. 32/19),Žiri za dodjelu nagrade „15. DECEMBAR” opštine Tuzi objavljuje

**O B A V J E Š T E NJ E**

**O PRAVU PREDLAGANJA KANDIDATA ZA DODJELU**

**„NAGRADE OPŠTINE TUZI – 15. DECEMBAR” ZA 2021. GODINU**

Predmet ovog Obavještenja je dodjela „Nagrade opštine Tuzi – 15. Decembar” za 2021. godinu, koja se dodjeljuje za najviše zasluge i postignute rezultate u teorijskom i praktičnom radu i djelovanju u svim oblastima ljudskog stvaralaštva.

Nagrada se dodjeljuje pojedincima i pravnim licima sa teritorije opštine Tuzi, a može se dodjeljivati i pojedincima koji ne žive na teritoriji opštine Tuzi, ako njihova ostvarenja imaju poseban značaj za opštinu.

**Nagrada se može dodijeliti ako su ispunjeni sledeći uslovi:**

* da djelo predstavlja značajno ostvarenje u određenoj oblasti i da njegova primjena predstavlja doprinos unapređenju privrednog i društvenog razvoja, odnosno da su ostvareni rezultati rada izuzetne vrijednosti;
* da je djelo, odnosno da su rezultati rada publikovanjem ili na drugi način postali dostupni javnosti najkasnije do 01. novembra 2021.godine;
* da je djelo tematski vezano za teritoriju opštine Tuzi, odnosno da ima poseban značaj za opštinu Tuzi ili da su rezultati rada ostvareni na teritoriji opštine.

Pravo predlaganja kandidata za Nagradu imaju privredna društva, javne službe, političke partije, nevladine organizacije, sportske i druge organizacije, grupe građana i pojedinci,sa prebivalištem,odnosno sjedištem u Opštini Tuzi.

Predlozi se dostavljaju pismeno, sa naznakom za koje se djelo i ostvarene rezultate kandidat predlaže za dodjelu „Nagrade opštine Tuzi – 15.Decembar” i sa obrazloženjem i dokumentacijom na osnovu koje se može ocijeniti vrijednost ostvarenih rezultata.

Predlozi se dostavljaju Skupštini opštine Tuzi, neposredno u arhivi opštine Tuzi, sa naznakom: **za Žiri za dodjelu nagrade „15.DECEMBAR” opštine Tuzi, najkasnije do 01.11.2021.godine.**

**ŽIRI ZA DODJELU NAGRADE**

**„15.DECEMBAR” OPŠTINE TUZI**

**Kontakt telefon: 020/875-167**